title: Directiva 2000/16/CE a Parlamentului European și a Consiliului din 10 aprilie 2000 de modificare a Directivei 79/373/CEE a Consiliului privind comercializarea furajelor combinate și a Directivei 96/25/CE a Consiliului privind circulația materiilor prime pentru furaje

text:
               03/Volumul 32

               RO

               Jurnalul Ofícial al Uniunii Europene

               143

         32000L0016

               L 105/36

               JURNALUL OFÍCIAL AL UNIUNII EUROPENE

      DIRECTIVA 2000/16/CE A PARLAMENTULUI EUROPEAN ȘI A CONSILIULUI

   din 10 aprilie 2000
   de modificare a Directivei 79/373/CEE a Consiliului privind comercializarea furajelor combinate și a Directivei 96/25/CE a Consiliului privind circulația materiilor prime pentru furaje
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 152 alineatul (4),
   având în vedere propunerea Comisiei (1),
   având în vedere avizul Comitetului Economic și Social (2),
   după consultarea Comitetului Regiunilor,
   hotărând în conformitate cu procedura stabilită la articolul 251 din tratat (3),
   întrucât,

               (1)

               Directiva 95/69/CE a Consiliului din 22 decembrie 1995 de stabilire a condițiilor și sistemelor de autorizare și înregistrare a anumitor unități producătoare și intermediari din sectorul materiilor prime pentru hrana animalelor și de modificare a Directivelor 70/524/CEE, 74/63/CEE, 79/373/CEE și 82/471/CEE (4) stabilește principiul de acordare a unui număr de autorizare pentru anumite unități producătoare și intermediari; din motive de transparență și pentru a facilita controalele, numărul de înregistrare sau de autorizare, după caz, trebuie să fie menționat pe eticheta sau în documentul de însoțire a furajelor combinate.

               (2)

               Articolul 2 litera (l) din Directiva 79/373/CEE a Consiliului din 2 aprilie 1979 cu privire la comercializarea furajelor combinate (5) stabilește că timpul minim de depozitare a furajelor combinate durează până la data la care hrana pentru animale își păstrează proprietățile specifice, în condiții corespunzătoare de depozitare; termenul „proprietăți specifice” cuprinde toate proprietățile care determină calitatea furajelor combinate, în special eficacitatea aditivilor pe care îi conține; eficacitatea este indicată de data la care expiră termenul de garanție, care trebuie declarată în conformitate cu Directiva 70/524/CEE (6) a Consiliului; prin urmare, în toate cazurile în care timpul minim de depozitare a unui aditiv reprezintă un factor restrictiv în ceea ce privește calitatea furajelor combinate, această dată este decisivă pentru stabilirea timpului minim de depozitare a furajelor combinate; cu toate acestea, dispoziția din articolul 5 litera (d) alineatul (1) al doilea paragraf din Directiva 79/373/CEE nu este suficient de clară și, prin urmare, trebuie înlocuită.

               (3)

               Versiunea în limba germană a Directivei 79/373/CEE utilizează termenul „circulație” (Verkehr) în loc de „comercializare” (Vermarktung), așa cum se întâmplă în versiunile în celelalte limbi; deoarece există o diferență de sens, trebuie să se alinieze toate versiunile; deoarece domeniul de aplicare a unor directive mai recente cu privire la legislația din sectorul materiilor prime pentru furaje se extinde, de regulă, pentru a include „punerea în circulație” sau „circulația”, Directiva 79/373/CEE ar trebui modificată corespunzător și ar trebui să includă o definiție a „circulației” („punerii în circulație”).

               (4)

               În conformitate cu Directiva 79/373/CEE, Decizia 91/516/CEE (7) a Comisiei stabilește o listă de ingrediente a căror utilizare în furajele combinate este interzisă din motive legate de protecția sănătății omului și animalelor; cu toate acestea, interdicția nu se referă la circulația acestor materiale ca materii prime pentru furaje sau la utilizarea acestor materiale ca atare, ca materii prime pentru furaje de către crescătorii de animale.

               (5)

               Pentru a remedia această situație, este necesar ca mai întâi să se extindă domeniul de aplicare a Directivei 96/25/CE a Consiliului din 29 aprilie 1996 cu privire la circulația materiilor prime pentru furaje, de modificare a Directivelor 70/524/CEE, 74/63/CEE, 82/471/CEE și 93/74/CEE și de abrogare a Directivei 77/101/CEE (8), pentru a cuprinde și materiile prime pentru furaje; în al doilea rând, ar trebui stabilită o listă de materii a căror circulație sau utilizare ca materii prime pentru furaje este interzisă sau restricționată, în așa fel încât să se înlocuiască Decizia 91/516/CEE a Comisiei, iar domeniul de aplicare a interdicțiilor sau restricțiilor să fie general și să se aplice atât la utilizarea materiilor prime pentru furaje ca atare, cât și utilizării acestora în furajele combinate; Directiva 79/373/CEE a Consiliului trebuie modificată corespunzător.

               (6)

               Experiența a demonstrat, de asemenea, că anumite produse secundare care au fost prelucrate industrial pot conține substanțe care, deși nu prezintă un pericol pentru sănătatea omului sau animalelor, pot avea un impact nefavorabil asupra mediului înconjurător; prin urmare, este necesar să se prevadă, de asemenea, că materiile prime pentru furaje nu trebuie să prezinte un pericol pentru mediul înconjurător.

               (7)

               Directiva 90/667/CEE a Consiliului din 27 noiembrie 1990 de stabilire a normelor veterinare pentru evacuarea și prelucrarea deșeurilor animale, pentru comercializarea lor și pentru prevenirea apariției agenților patogeni în hrana de origine animală sau din pește și de modificare a Directivei 90/425/CEE (9), stabilește normele pentru introducerea pe piață a deșeurilor animale destinate utilizării în alte scopuri decât consumul uman, iar Directiva 96/25/CE stabilește normele de etichetare pentru a se oferi utilizatorilor informații corecte cu privire la identitatea produselor și a tuturor restricțiilor privind utilizarea lor; este nevoie să se asigure că actele referitoare la sectorul veterinar și la hrana animală sunt în perfectă concordanță.

               (8)

               Pentru a oferi utilizatorilor și autorităților de control mijloacele de a verifica fără dificultate originea materiilor prime pentru furaje și conformitatea lor cu garanțiile de sănătate cu privire la Directiva 90/667/CEE, este necesar ca, printre indicațiile referitoare la materiile prime respective, să se includă numele și adresa unității producătoare, numărul autorizației, numărul de referință al lotului sau alte informații prin care să se asigure identificarea materiei prime.

               (9)

               Directivele 79/373/CEE și 96/25/CE trebuie modificate corespunzător,

         ADOPTĂ PREZENTA DIRECTIVĂ:
   Articolul 1
   Directiva 79/373/CEE se modifică după cum urmează:

               1.

               La articolul 2 se adaugă următorul paragraf:

                           „(m)

                           «punerea în circulație» sau «circulația»: deținerea, inclusiv oferirea spre vânzare a furajelor combinate sau orice formă de transfer, gratuit sau nu, către părți terțe, precum și vânzarea propriu-zisă și alte forme de transfer.”

               2.

               La articolul 5 alineatul (1), litera (k) se înlocuiește cu următorul text:

                           „(k)

                           de la 1 aprilie 2001, numărul de autorizare acordat unei unități de producție în conformitate cu articolul 5 din Directiva 95/69/CE a Consiliului din 22 decembrie 1995 de stabilire a condițiilor și sistemelor de autorizare și înregistrare a anumitor unități de producție și intermediari din sectorul hranei animale (10) sau, după caz, numărul de înregistrare dat unității de producție în conformitate cu articolul 10 din directiva în cauză.

               3

               La articolul 5d alineatul (1), al doilea paragraf se înlocuiește cu următorul text:
               „În cazul în care alte dispoziții comunitare referitoare la furajele combinate necesită menționarea unui timp minim de depozitare sau a datei la care expiră termenul de garanție, mențiunea prevăzută de primul paragraf se face precizându-se numai data cea mai apropiată.”

               4.

               La articolul 10 se elimină litera (c).

               5.

               La articolul 10 litera (e), cuvintele „și listele menționate la literele (b) și (c)” se elimină.

               6.

               La articolul 10a se adaugă următorul alineat:
               „(3)   Statele membre dispun că materiile prime pentru furaje care apar în lista prevăzută la articolul 11 litera (b) din Directiva 96/25/CE nu pot fi folosite ca materii prime pentru prepararea furajelor combinate, în conformitate cu prevederile stabilite de directiva în cauză.”

               7.

               În cuprinsul directivei, termenul „comercializare” se înlocuiește cu „circulație”.

               8.

               (nu se referă la versiunea în limba română).

         Articolul 2
   Directiva 96/25/CE se modifică după cum urmează:

               1.

               Titlul se înlocuiește cu următorul text:

               2.

               Articolul 1 alineatul (1) se înlocuiește cu următoarele:
               „(1)   Prezenta directivă se aplică circulației și utilizării în Comunitate a materiilor prime pentru furaje.”

               3.

               Articolul 3 se înlocuiește cu următoarele:
               „Articolul 3
               Fără a aduce atingere obligațiilor ce decurg în temeiul altor dispoziții comunitare, statele membre dispun că materiile prime pentru furaje pot fi puse în circulație în Comunitate numai dacă sunt sănătoase, originale și de calitate bună pentru comercializare. Ele dispun ca, atunci când sunt puse în circulație sau utilizate, materiile prime pentru furaje nu trebuie să prezinte pericol pentru sănătatea omului sau animalelor sau pentru mediu și nu trebuie să fie puse în circulație într-un mod care poate induce în eroare.”

               4.

               La articolul 5 alineatul (1), litera (g) se înlocuiește cu următoarele:

                           „(g)

                           numele sau denumirea firmei și adresa sau sediul social al unității de producție, numărul aprobării, numărul de referință al lotului sau orice alte informații prin care se asigură identificarea materiilor prime pentru hrana animalelor, atunci când unitatea trebuie autorizată în conformitate cu:

                                       —

                                       Directiva 90/667/CEE (11);

                                       —

                                       măsurile Comunității incluse într-o listă ce urmează să fie întocmită în conformitate cu procedura stabilită la articolul 13;

                           (h)

                           numele sau denumirea firmei și adresa sau sediul social al persoanei care răspunde de informațiile menționate în prezentul paragraf, în cazul în care acestea diferă de cele ale producătorului menționat la litera (g).

               5.

               Articolul 11 se modifică după cum urmează:

                           (a)

                           cuvintele „articolul 14” se înlocuiesc cu „articolul 13”;

                           (b)

                           litera (b) se înlocuiește cu următoarele:

                                       „(b)

                                       se întocmește o listă cu materiale a căror circulație sau utilizare în hrana animalelor este restricționată sau interzisă, pentru a se asigura conformitatea acestora cu dispozițiile articolului 3;

                                       (c)

                                       modificările la lista menționată la litera (b) se adoptă în lumina progresului științific și tehnic;

                                       (d)

                                       modificările la anexă se adoptă în lumina progresului științific și tehnic.”

         Articolul 3
   (1)   Până la 3 mai 2001, statele membre adoptă și publică actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta. Dispozițiile adoptate se aplică cel mai târziu de la 3 noiembrie 2001.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele dispozițiilor de drept intern deja adoptate sau pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare la data publicării în Jurnalul Oficial al Comunităților Europene.
   Articolul 5
   Prezenta decizie se adresează statelor membre.

      Adoptată la Luxemburg, 10 aprilie 2000.

            Pentru Parlamentul European

            Președintele

         N. FONTAINE

            Pentru Consiliu

            Președintele

         J. GAMA

      (1)  JO C 261, 19.8.1998, p. 3.

      (2)  JO C 101, 12.4.1999, p. 89.

      (3)  Avizul Parlamentului European din 16 decembrie 1998 (JO C 98, 9.4.1999, p. 150), confirmat în 16 septembrie 1999, Poziția comună a Consiliului din 15 noiembrie 1999 (JO C 17, 20.1.2000, p. 1) și Decizia Parlamentului European din 15 martie 2000.

      (4)  JO L 332, 30.12.1995, p. 15. Directivă, astfel cum a fost modificată ultima dată prin Directiva 1999/29/CE a Consiliului (JO L 115, 4.5.1999, p. 32).

      (5)  JO L 86, 6.4.1979, p. 30. Directivă, astfel cum a fost modificată ultima dată prin Directiva 1999/61/CE a Comisiei (JO L 162, 26.6.1999, p. 67).

      (6)  JO L 270, 14.1.1970, p. 1. Directivă, astfel cum a fost modificată ultima dată prin Regulamentul (CE) nr. 45/1999 al Comisiei (JO L 6, 12.1.1999, p. 3).

      (7)  JO L 281, 9.10.1991, p. 23. Decizie, astfel cum a fost modificată ultima dată prin Decizia 1999/420/CE a Comisiei (JO L 162, 26.6.1999, p. 69).

      (8)  JO L 125, 23.5.1996, p. 35. Decizie, astfel cum a fost modificată ultima dată prin Directiva 1999/61/CE a Comisiei (JO L 162, 26.6.1999, p. 67).

      (9)  JO L 363, 27.12.1990, p. 51. Directivă, astfel cum a fost modificată ultima dată prin Actul de aderare din 1994 (JO C 241, 29.8.1994, p. 155).

      (10)  JO L 332, 30.12.1995, p. 15. Directivă, astfel cum a fost modificată ultima dată prin Directiva 1999/29/CE a Consiliului (JO L 115, 4.5.1999 , p. 32).”

      (11)  JO L 363, 27.12.1990, p. 51. Directivă, astfel cum a fost modificată ultima dată prin actul de aderare din 1994.”


title: A douăzeci și una directivă 97/45/CE a Comisiei din 14 iulie 1997 de adaptare la progresul tehnic a anexelor II, III, VI și VII la Directiva 76/768/CEE a Consiliului privind apropierea legislației statelor membre cu privire la produsele cosmeticeText cu relevanță pentru SEE.

text:
               13/Volumul 21

               RO

               Jurnalul Ofícial al Uniunii Europene

               223

         31997L0045

               L 196/77

               JURNALUL OFÍCIAL AL UNIUNII EUROPENE

      A DOUĂZECI ȘI UNA DIRECTIVĂ 97/45/CE A COMISIEI

   din 14 iulie 1997
   de adaptare la progresul tehnic a anexelor II, III, VI și VII la Directiva 76/768/CEE a Consiliului privind apropierea legislației statelor membre cu privire la produsele cosmetice
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 76/768/CEE a Consiliului din 27 iulie 1976 privind apropierea legislației statelor membre cu privire la produsele cosmetice (1), modificată ultima dată de Directiva 97/1/EC a Comisiei (2), în special articolul 8 alineatul (2),
   după consultarea Comitetului științific pentru cosmetologie,
   întrucât datele științifice disponibile arată că nivelul hidrocarburilor poliaromatice (PAH) în gudronul de cărbune rafinat se află în același interval ca și nivelul PAH din gudronul de cărbune brut; întrucât mai multe studii arată că PAH pătrund în pielea expusă la gudroanele de cărbune, ceea ce poate duce la carcinogeneză sistemică și dermică; întrucât numeroase PAH sunt carcinogene genotoxice și, în consecință, nu se poate stabili un nivel sigur, utilizarea gudroanelor brute și rafinate din cărbune în produsele cosmetice ar trebui interzisă;
   întrucât o evaluare toxicologică mai profundă a clorurii de benzetoniu, bazată pe noi date furnizate de industrie, arată că o limită de securitate acceptată se obține atât timp cât utilizarea este limitată la conservanți cu o concentrație limitată și pentru un timp redus de contact cu pielea;
   întrucât, pe baza ultimelor cercetări științifice și tehnice, octilmetoxicinamatul poate fi folosit ca un filtru UV în produse cosmetice;
   întrucât măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului din sectorul produselor cosmetice,
   ADOPTĂ PREZENTA DIRECTIVĂ:
   Articolul 1
   Directiva 76/768/CEE se modifică în conformitate cu anexa.
   Articolul 2
   (1)   Statele membre adoptă măsurile necesare pentru a se asigura că începând cu 1 iulie 1998 pentru substanțele stabilite în anexă, nici producătorii, nici importatorii stabiliți pe teritoriul Comunității nu introduc pe piață produse care nu îndeplinesc cerințele prezentei directive.
   (2)   Statele membre adoptă măsurile necesare pentru a se asigura că produsele menționate la alineatul (1) care conțin substanțele stabilite în anexă nu pot fi vândute sau furnizate în alt mod consumatorului final după 30 iunie 1999.
   Articolul 3
   (1)   Statele membre pun în aplicare actele cu putere de lege și actele administrative necesare aducerii la îndeplinire a prezentei directive până la 30 iunie 1998. Acestea informează de îndată Comisia cu privire la aceasta.
   Atunci când statele membre adoptă aceste acte, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a treia zi de la data publicării în Jurnalul Oficial al Comunităților Europene.
   Articolul 5
   Prezenta directivă se adresează statelor membre.

      Adoptată la Bruxelles, 14 iulie 1997.

            Pentru Comisie

         Martin BANGEMANN

            Membru al Comisiei

      (1)  JO L 262, 27.9.1976, p. 169.

      (2)  JO L 16, 18.1.1997, p. 85.
   ANEXĂ
   Anexele la Directiva 76/768/CEE se modifică după cum urmează:

               1.

               În anexa II:
               Se adaugă următorul număr curent, 420:

                           „420.

                           gudroane de cărbune brut și rafinat”

                     Se elimină următorul număr curent, 415:

                           „415.

                           Clorură de diizobutil-fenoxi-etoxi-etildimetilbenzilamoniu (clorură de benzetoniu)”

               2.

               În anexa VI:

                           (a)

                           Partea întâi:
                           Se adaugă următorul număr curent:

                                       a

                                       b

                                       C

                                       d

                                       e

                                       „53

                                       Clorură de benzetoniu

                                       0,1 %

                                       Numai în produsele care se îndepărtează prin clătire”

                           (b)

                           Partea a doua:
                           La numerele curente 16, 21 și 29 se înlocuiește „30.06.1997” cu „30.06.1998”.

               3.

               În anexa VII:

                           (a)

                           Partea întâi:
                           Se adaugă următorul număr curent:

                                       a

                                       b

                                       c

                                       d

                                       e

                                       „12

                                       Octil metoxicinamat

                                       10 %”

                           (b)

                           Partea a doua:

                                       —

                                       Se elimină numărul curent 13.

                                       —

                                       La numerele curente 2, 5, 6, 12, 17, 25, 26, 29 și 32 se înlocuiește data de „30.06.1997” cu cea de „30.06.1998”.


title: Directiva Comisiei din 19 martie 1991 de modificare pentru a cincea oară a anexei la Directiva 79/117/CEE a Consiliului privind interzicerea introducerii pe piață și folosirii produselor fitosanitare care conțin anumite substanțe active

text:
               03/Volumul 09

               RO

               Jurnalul Ofícial al Uniunii Europene

               178

         31991L0188

               L 092/42

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 19 martie 1991
   de modificare pentru a cincea oară a anexei la Directiva 79/117/CEE a Consiliului privind interzicerea introducerii pe piață și folosirii produselor fitosanitare care conțin anumite substanțe active
   (91/188/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 79/117/CEE a Consiliului din 21 decembrie 1978 privind interzicerea introducerii pe piață și folosirii produselor fitosanitare care conțin anumite substanțe active (1), astfel cum a fost modificată ultima dată prin Directiva 90/533/CEE (2), în special articolul 6,
   întrucât evoluția cunoștințelor științifice și tehnice face necesare unele modificări în anexa la Directiva 79/117/CEE;
   întrucât se dorește eliminarea derogărilor temporare restante la interdicțiile formulate de directivă, dat fiind că în prezent sunt disponibile tratamente mai puțin nocive;
   întrucât Comisia a fost informată de către toate statele membre că acestea nu au sau nu mai au intenția de a recurge la aceste derogări;
   întrucât măsurile prevăzute de prezenta directivă sunt în conformitate cu avizul Comitetului fitosanitar permanent,
   ADOPTĂ PREZENTA DIRECTIVĂ:
   Articolul 1
   În partea A, „Compuși mercurici”, din anexa la Directiva 79/117/CEE, textul care figurează în coloana 2 se elimină.
   Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 martie 1992. Statele membre informează de îndată Comisia cu privire la aceasta.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă se adresează statelor membre.

      Adoptată la Bruxelles, 19 martie 1991.

            Pentru Comisie

         Ray MAC SHARRY

            Membru al Comisiei

      (1)  JO L 33, 8.2.1979, p. 36.

      (2)  JO L 296, 27.10.1990, p. 63.


title: Directiva 94/68/CE a Comisiei din 16 decembrie 1994 de adaptare la progresul tehnic a Directivei 78/318/CEE a Consiliului privind apropierea legislațiilor statelor membre referitoare la dispozitivele de ștergere și de spălare a parbrizului autovehiculelor

text:
               13/Volumul 14

               RO

               Jurnalul Ofícial al Uniunii Europene

               214

         31994L0068

               L 354/1

               JURNALUL OFÍCIAL AL UNIUNII EUROPENE

      DIRECTIVA 94/68/CE A COMISIEI

   din 16 decembrie 1994
   de adaptare la progresul tehnic a Directivei 78/318/CEE a Consiliului privind apropierea legislațiilor statelor membre referitoare la dispozitivele de ștergere și de spălare a parbrizului autovehiculelor
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (1), astfel cum a fost modificată ultima dată prin Directiva 93/81/CEE a Comisiei (2), în special articolul 13 alineatul (2),
   având în vedere Directiva 78/318/CEE a Consiliului din 21 decembrie 1977 privind apropierea legislațiilor statelor membre referitoare la dispozitivele de ștergere și de spălare a parbrizului la autovehicule (3), în special articolul 5,
   întrucât Directiva 78/318/CEE a Consiliului este una dintre directivele speciale privind procedura de omologare CEE instituită prin Directiva 70/156/CEE; întrucât, prin urmare, dispozițiile Directivei 70/156/CEE privind sistemele, componentele și entitățile tehnice ale vehiculelor se aplică prezentei directive;
   întrucât în special dispozițiile articolului 3 alineatul (4) și ale articolului 4 alineatul (3) din Directiva 70/156/CEE impun ca fiecare directivă specială să fie însoțită de o fișă descriptivă care să conțină punctele corespunzătoare din anexa I la directiva menționată anterior, precum și de un certificat de omologare întocmit în conformitate cu anexa VI la aceasta, astfel încât omologarea să poată fi informatizată;
   întrucât Directiva 77/649/CEE a Consiliului din 27 septembrie 1977 privind apropierea legislațiilor statelor membre referitoare la câmpul de vizibilitate al conducătorului auto din interiorul autovehiculului (4), astfel cum a fost modificată ultima dată prin Directiva 90/630/CEE a Comisiei (5), instituie procedura de determinare a diferitelor caracteristici ale vehiculelor care trebuie menținute;
   întrucât este posibilă adaptarea la progresul tehnic a Directivei 78/318/CEE în vederea apropierii specificațiilor și procedurilor de încercare ale condițiile de funcționare reale pentru aceste dispozitive;
   întrucât dispozițiile prezentei directive sunt conforme cu avizul comitetului pentru adaptarea la progresul tehnic înființat prin Directiva 70/156/CEE,
   ADOPTĂ PREZENTA DIRECTIVĂ:
   Articolul 1
   Directiva 78/318/CEE se modifică după cum urmează:

               1.

               La articolul 1, expresia „definită în anexa I la Directiva 70/156/CEE” se înlocuiește cu expresia „definită în anexa II A la Directiva 70/156/CEE”.

               2.

               Articolul 2 se modifică după cum urmează:

                           (a)

                           la prima liniuță, cuvintele „anexele I-V” se înlocuiesc cu „anexele corespunzătoare”;

                           (b)

                           la a doua și a treia liniuță, expresia „în sensul articolului 9a din Directiva 70/156/CEE” se înlocuiește cu „în sensul articolului 2 din Directiva 70/156/CEE”.

               3.

               Articolul 3 se modifică după cum urmează:

                           (a)

                           alineatul (1) se modifică după cum urmează:

                                       (i)

                                       la prima liniuță, cuvintele „anexele I-V” se înlocuiesc cu cuvintele „anexele corespunzătoare”;

                                       (ii)

                                       la a doua liniuță, expresia „în sensul articolului 9a din Directiva 70/156/CEE” se înlocuiește cu „în sensul articolului 2 din Directiva 70/156/CEE”;

                           (b)

                           la alineatul (2), expresia „în sensul articolului 9a din Directiva 70/156/CEE” se înlocuiește cu „în sensul articolului 2 din Directiva 70/156/CEE”.

               4.

               La articolul 4, „2.2” se înlocuiește cu „2.1”.

               5.

               La articolul 5, cuvintele „anexele I-VII” se înlocuiesc cu „anexele”.

               6.

               Lista anexelor I, II, VI și VII se modifică în conformitate cu anexa la prezenta directivă.

         Articolul 2
   (1)   Începând cu 1 iulie 1995, din motive legate de dispozitivele de ștergere și spălare a parbrizului, statele membre:

               —

               nu pot să refuze acordarea omologării CEE de tip sau a omologării naționale pentru un tip de autovehicul sau pentru dispozitive de ștergere și spălare a parbrizului;

               —

               nu pot să interzică înmatricularea, vânzarea sau introducerea în circulație a vehiculelor ori vânzarea sau introducerea în circulație a dispozitivelor de ștergere și spălare a parbrizului

         în cazul în care dispozitivele de ștergere și spălare a parbrizului respectă cerințele Directivei 78/318/CEE, astfel cum a fost modificată prin prezenta directivă.
   (2)   Începând cu 1 ianuarie 1996, statele membre:

               —

               nu mai acordă omologarea CEE de tip și

               —

               pot refuza acordarea omologării la scară națională

         pentru un tip de vehicul din motive legate de dispozitivele de ștergere și spălare a parbrizului și pentru un tip de dispozitiv de ștergere și spălare a parbrizului, în cazul în care cerințele Directivei 78/318/CEE, astfel cum a fost modificată prin prezenta directivă, nu sunt respectate.
   (3)   Sub rezerva alineatului (2), statele membre continuă să acorde pentru piesele de schimb omologarea CEE de tip pentru dispozitivele de ștergere și spălare a parbrizului în conformitate cu versiunea originală a Directivei 78/318/CEE cu condiția:

               —

               să fie destinate montării pe un vehicul aflat deja în circulație;

               —

               să îndeplinească cerințele directivei menționate anterior care erau aplicabile în momentul primei înmatriculări a vehiculelor.

         Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1995. Statele membre informează de îndată Comisia cu privire la aceasta.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat prin prezenta directivă.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.

      Adoptată la Bruxelles, 16 decembrie 1994.

            Pentru Comisie

         Martin BANGEMANN

            Membru al Comisiei

      (1)  JO L 42, 23.2.1970, p. 1.

      (2)  JO L 264, 23.10.1993, p. 49.

      (3)  JO L 81, 28.3.1978, p. 49.

      (4)  JO L 267, 19.10.1977, p. 1.

      (5)  JO L 341, 6.12.1990, p. 20.
   ANEXĂ
   1.   În lista anexelor:

               —

               asteriscurile de după titlurile anexelor I-V și nota de subsol aferentă se elimină;

               —

               titlul anexei I devine:

                  „Domeniul de aplicare, definiții, cererea de omologare CEE, acordarea omologării CEE, specificații, procedura de încercare, marcaj, modificări ale omologărilor, conformitatea producției”;

               —

               titlul anexei VI va avea următorul cuprins:

                  „Fișă descriptivă (vehicul)”;

               —

               titlul anexei VII va avea următorul cuprins:
               „Fișă descriptivă (entitate tehnică)” și

               —

               la sfârșitul listei se adaugă următoarele:

                  „Anexa VIII: Certificat de omologare (vehicul)
                  Anexa IX: Certificat de omologare (entitate tehnică)”.

         2.   Anexa I se modifică după cum urmează:

               —

               Titlul va avea următorul cuprins:

                  „DOMENIUL DE APLICARE, DEFINIȚII, CEREREA DE OMOLOGARE CEE, ACORDAREA OMOLOGĂRII CEE, SPECIFICAȚII, PROCEDURA DE ÎNCERCARE, MARCAJ, MODIFICĂRI ALE OMOLOGĂRILOR, CONFORMITATEA PRODUCȚIEI”

               —

               Punctul 2.1 se elimină.

               —

               Punctele 2.2-2.4 se renumerotează 2.1-2.3.

               —

               Punctul 2.1.2 (fost 2.2.2) va avea următorul cuprins:

                  2.1.2.   forma și dimensiunile parbrizului și ale dispozitivelor de montare ale acestuia atunci când acestea pot modifica zonele de vizibilitate prevăzute la anexa IV;”

               —

               Punctul 2.5 se elimină.

               —

               Punctele 2.6 și 2.7 se renumerotează 2.4 și 2.5, iar cuvântul „spătar” se înlocuiește cu „trunchi”.

               —

               Punctele 2.8-2.21 se renumerotează 2.6-2.19.

               —

               Punctul 2.18 (fost 2.20) va avea următorul cuprins:

                  „2.18.   Jiclor
                  Se înțelege prin «jiclor» un dispozitiv care servește la dirijarea lichidului spălătorului de parbriz pe parbriz.”

               —

               Punctul 3.1.1 va avea următorul cuprins:

                  3.1.1.   Cererea de omologare CEE de tip pentru un tip de vehicul în ceea ce privește dispozitivele de ștergere și de spălare a parbrizului se înaintează de către producător în conformitate cu articolul 3 alineatul (4) din Directiva 70/156/CEE.”

               —

               Punctul 3.1.2 va avea următorul cuprins:

                  3.1.2.   În anexa VI este prevăzut un model de fișă descriptivă.”

               —

               Punctele 3.1.2.1-3.1.2.3 se elimină.Punctul 3.1.2.4 se renumerotează 3.1.3.

               —

               Punctul 3.2.1 va avea următorul cuprins:

                  3.2.1.   Cererea de omologare CEE pentru un tip de dispozitiv de spălare a parbrizului considerat entitate tehnică se înaintează de către producător în conformitate cu articolul 3 alineatul (4) din Directiva 70/156/CEE.”

               —

               Punctul 3.2.2 va avea următorul cuprins:

                  3.2.2.   În anexa VII figurează un model de fișă descriptivă.”

               —

               Punctul 3.2.2.1 se elimină.Punctul 3.2.2.2 se renumerotează 3.2.3 și va avea următorul cuprins:

                  3.2.3.   O mostră a tipului de dispozitiv care urmează a fi omologat se prezintă serviciului tehnic însărcinat cu încercările de omologare. În cazul în care consideră necesar, autoritățile competente pot solicita o mostră suplimentară. Aceste mostre trebuie să poarte, clar lizibile și de neșters, marca de fabrică sau de comerț a solicitantului, precum și indicarea tipului.”

               —

               Punctul 4 va avea următorul cuprins:

                  „4. ACORDAREA OMOLOGĂRII CEE DE TIP”

               —

               Punctul 4.1 va avea următorul cuprins: „4.1.Dacă cerințele corespunzătoare sunt respectate, se acordă omologarea CEE în conformitate cu articolul 4 alineatele (3) și (4) din Directiva 70/156/CEE.”

               —

               Punctul 4.2 se elimină.

               —

               Punctele 4.3, 4.3.1 și 4.3.2 se renumerotează 4.2, 4.2.1 și 4.2.2 și vor avea următorul cuprins:

                  4.2.   Un model de certificat de omologare CEE este prevăzut la:

                              4.2.1.

                              anexa VIII, pentru cererile menționate la punctul 3.1;

                              4.2.2.

                              anexa IX, pentru cererile menționate la punctul 3.2”

               —

               Punctul 4.4 se renumerotează 4.3 și va avea următorul cuprins:

                  4.3.   Fiecărui tip de vehicul sau dispozitiv de spălare a parbrizului omologat i se atribuie un număr de omologare în conformitate cu anexa VII la Directiva 70/156/CEE. Un stat membru nu atribuie același număr altui tip de vehicul sau dispozitiv de spălare a parbrizului.”

               —

               Punctele 4.4-4.8 se elimină.

               —

               Punctul 5.1.4 va avea următorul cuprins:

                  5.1.4.   Frecvențele indicate la punctul 5.1.3 trebuie obținute după cum se indică la punctele 6.1.1-6.1.6 și 6.1.8.”

               —

               Punctul 5.1.7 va avea următorul cuprins:

                  5.1.7.   Dispozitivul trebuie să poată suporta un blocaj de 15 secunde. Este permisă utilizarea dispozitivelor automate de protecție a circuitului cu condiția să nu fie necesară acționarea unei alte comenzi decât maneta dispozitivului de spălare a parbrizului pentru a-l repune în funcțiune. Procedura și condițiile de încercare sunt descrise la punctul 6.1.7.”

               —

               Punctul 5.1.9.1 va avea următorul cuprins:

                  5.1.9.1.   Atunci când sunt expuse la un vânt cu o viteză relativă egală cu 80 % din viteza maximă a vehiculului, dar care nu depășește 160 km/h, dispozitivele de ștergere a parbrizului, funcționând la frecvența cea mai mare, trebuie să continue să șteargă câmpul specificat la punctul 5.1.2.1 cu aceeași eficiență și în condiții identice cu cele definite la punctul asigure respectarea de către câmpul șters a cerințelor prevăzute la punctul 6.1.10.2.”

               —

               La punctul 5.1.10 se adaugă următoarea teză:

                  „Această cerință nu se aplică dispozitivelor care, atunci când sunt oprite, se află într-o zonă a parbrizului ascunsă vederii de părți ale vehiculului (de exemplu, capota, tabloul de bord etc.).”

               —

               Punctul 5.2.2 va avea următorul cuprins:

                  5.2.2.   Funcționarea dispozitivului de spălare a parbrizului nu trebuie să fie perturbată de expunerea la ciclurile de temperatură prevăzute la punctele 6.2.3 și 6.2.4.”

               —

               După punctul 6.1.10.1 se adaugă un nou punct 6.1.10.2:

                  6.1.10.2.   Atunci când suprafața exterioară a parbrizului a fost pregătită conform cerințelor de la punctele 6.1.8 și 6.1.9, dispozitivul de spălare a parbrizului poate fi utilizat la toate celelalte încercări.”

               —

               A doua teză de la punctul 6.2.3.1 va avea următorul cuprins:

                  „Apoi dispozitivul este expus unei temperaturi ambientale de 20 ± 2 C până când gheața este complet topită, dar în nici un caz mai mult de patru ore.”

               —

               A doua teză de la punctul 6.2.5.1 va avea următorul cuprins:

                  „În timp ce vehiculul staționează și pe o vreme fără vânt, jiclorul sau jicloarele, dacă sunt ajustabile, se reglează în direcția zonei-țintă de pe suprafața exterioară a parbrizului.”

               —

               Punctele 7, 8 și 9 vor avea următorul cuprins:

                  „7.   MARCARE
                  7.1.   Orice dispozitiv de spălare a parbrizului care este conform tipului omologat în conformitate cu prezenta directivă ca entitate tehnică poartă o marcă de omologare CEE.
                  7.2.   Această marcă este constituită dintr-un dreptunghi în interiorul căruia este amplasată litera «e» urmată de numărul sau de grupul de litere distinctiv al statului membru care a acordat omologarea:

                              1

                              pentru Germania

                              2

                              pentru Franța

                              3

                              pentru Italia

                              4

                              pentru Țările de Jos

                              6

                              pentru Belgia

                              9

                              pentru Spania

                              11

                              pentru Regatul Unit al Marii Britanii

                              13

                              pentru Luxemburg

                              18

                              pentru Danemarca

                              21

                              pentru Portugalia

                              23

                              pentru Grecia

                              IRL

                              pentru Irlanda.

                        Marca include, de asemenea, în apropierea dreptunghiului, numărul «omologării de bază» prevăzut la secțiunea 4 a sistemului de numerotare menționat în anexa VII la Directiva 70/156/CEE, precedat de două cifre care indică numărul de ordine atribuit în cursul celei mai recente adaptări la progresul tehnic a Directivei 78/318/CEE la data acordării omologării CEE. Numărul de ordine al prezentei directive este 00.
                  7.3.   Marca de omologare CEE trebuie aplicată pe rezervorul de lichid de spălare a parbrizului, astfel încât să nu poată fi șters și să fie ușor lizibil chiar și după ce dispozitivul se montează pe un vehicul.
                  7.4.   În apendice este prevăzut un exemplu de marcă de omologare CEE.
                  8.   MODIFICĂRI ALE TIPULUI ȘI ALE OMOLOGĂRILOR
                  8.1.   În cazul modificării tipului și omologării acordate în conformitate cu dispozițiile prezentei directive, se aplică dispozițiile articolului 5 din Directiva 70/156/CEE.
                  9.   CONFORMITATEA PRODUCȚIEI
                  9.1.   Măsurile menite să asigure conformitatea producției se iau în conformitate cu dispozițiile articolului 10 din Directiva 70/156/CEE.”

               —

               Punctele 10-12 se elimină.

               —

               Se adaugă următorul apendice:
               „
                     Apendice
                     Model de marcă de omologare CEE

                     Dispozitivul de spălare a parbrizului care poartă marca de omologare CEE de mai sus a fost omologat în Spania (e 9) cu numărul omologării de bază 0148 în baza prezentei directive. Cifrele utilizate au doar scop ilustrativ.
                  ”

         3.   Anexa II se modifică după cum urmează:

               —

                  „Se aplică anexa III la Directiva 77/649/CEE a Consiliului.”

               —

               Nota de subsol 1 se elimină.

         4.   Anexele VI și VII se eliminăși se înlocuiesc cu următoarele anexe VI și VII:
   „
         ANEXA VI (1)

         Fișa descriptivă nr. […]
         prevăzută la anexa I la Directiva 70/156/CEE a Consiliului privind omologarea CEE de tip a vehiculelor în ceea ce privește dispozitivul de ștergere și spălare a parbrizului (Directiva 78/318/CEE a Consiliului, astfel cum a fost modificată ultima dată prin Directiva 94/68/CE)
         Următoarele informații se vor furniza, dacă este cazul, în trei exemplare și vor fi însoțite de o listă a elementelor incluse. Dacă se furnizează desene, acestea vor fi la scară corespunzătoare și cu suficiente detalii în format A4 sau într-un dosar format A4. Dacă se furnizează fotografii, acestea vor fi suficient de detaliate.
         Dacă unele funcții ale sistemelor, componentelor sau unităților tehnice separate se acționează electronic, se vor furniza informații privind funcționarea lor.
         0.   INFORMAȚII GENERALE
         0.1.   Marca (numele producătorului):
         0.2.   Tipul și descrierea (descrierile) comercială (comerciale) generală (generale):
         Modalități de identificare a tipului, dacă acesta este marcat pe vehicul (b):
         0.3.1.   Amplasare:
         0.4.   Categorie (c):
         0.5.   Numele și adresa producătorului:
         0.8.   Adresa (adresele) atelierului (atelierelor) de montaj:
         1.   CARACTERISTICI GENERALE DE CONSTRUCȚIE ALE VEHICULULUI
         1.1.   Fotografii sau desene ale unui prototip:
         2.   MASE ȘI DIMENSIUNI (e) (în kg și mm):
         2.6.   Masa vehiculului cu caroserie în stare de funcționare, sau masa șasiului-cabină, în cazul în care producătorul nu instalează caroseria (inclusiv lichid de răcire, lubrifianți, carburant, unelte, roată de rezervă și conducător auto) (o) (masa maximă și masa minimă pentru fiecare versiune):
         3.   MOTORUL (q)
         3.2.1.8.   Putere netă maximă (t): [.…] kW la [.…] rpm
         Sistemul electric
         3.2.5.1.   Tensiunea nominală: [.…] V, la masă pozitivă/negativă1

         Generatorul
         3.2.5.2.1.   Tipul:
         3.2.5.2.2.   Puterea nominală: [.…] VA
         4.   TRANSMISIA (v)
         4.7.   Viteza maximă a vehiculului și treapta cutiei de viteze în care se obține aceasta (în km/h) (w):
         9.   CAROSERIA
         9.4.1.   Informații suficient de detaliate care să permită identificarea rapidă a reperelor primare și controlarea poziției pe care o ocupă unele față de celelalte și în raport cu punctul «R»:
         Parbrizul
         9.5.1.2.   Metoda de montare:
         9.5.1.4.   Numărul (numerele) de omologare:
         Dispozitivul de ștergere a parbrizului
         9.6.1.   Descriere tehnică detaliată (în special fotografii sau desene):
         Dispozitivul de spălare a parbrizului
         9.7.1.   Descriere tehnică detaliată (în special fotografii sau desene) sau, în cazul în care este omologat ca entitate tehnică, numărul de omologare:
         Dejivrajul și dezaburirea
         9.8.2.   Consum electric maxim: […] kW
         Dotări interioare
         Scaune
         Coordonatele sau desenul punctului R (x)
         9.10.3.5.1.   Scaunul conducătorului auto:
         Unghiul de înclinare prevăzut pentru spătarul scaunului
         9.10.3.6.1   Scaunul conducătorului auto:
         Gradul de reglare a scaunului
         9.10.3.7.1.   Scaunul conducătorului auto:
         Sistemele de încălzire a habitaclului
         9.10.5.3.   Consum electric maxim: […] kW

         ANEXA VII
         Fișa descriptivă nr. […]
         privind omologarea CEE ca entitate tehnică a unui dispozitiv de spălare a parbrizului (Directiva 78/318/CEE a Consiliului, astfel cum a fost modificată ultima dată prin Directiva 94/68/CE)
         Următoarele informații se vor furniza, dacă este cazul, în trei exemplare și vor fi însoțite de o listă a elementelor incluse. Dacă se furnizează desene, acestea vor fi la scară corespunzătoare și suficient de detaliate, în format A4 sau într-un dosar format A4. Dacă se furnizează fotografii, acestea vor fi suficient de detaliate.
         Dacă unele funcții ale sistemelor, componentelor sau unităților tehnice separate se acționează electronic, se vor furniza informații privind funcționarea lor.
         0.   INFORMAȚII GENERALE
         0.1.   Marca (numele producătorului):
         0.2.   Tipul și descrierea (descrierile) comercială (comerciale) generală (generale):
         0.5.   Numele și adresa producătorului:
         0.7.   În cazul componentelor sau entităților tehnice, amplasarea și metoda de aplicare a mărcii de omologare CEE:
         0.8.   Adresa (adresele) atelierului (atelierelor) de montaj:
         1.   DESCRIEREA DISPOZITIVULUI
         1.1.   Descriere tehnică detaliată (însoțită de fotografii sau desene) care să identifice elementele care pot fi montate în compartimentul motorul.
         1.2.   Restricții de utilizare și condiții de montaj.
      ”
   5.   Se adaugă noile anexe VIII și IX.
   „
         ANEXA VIII
         MODEL

                     —

                     omologarea (2)

                     —

                     prelungirea omologării (2)

                     —

                     neacordarea omologării (2)

                     —

                     retragerea omologării (2)

               unui tip de vehicul/componentă/entitate tehnică (2) în conformitate cu Directiva 78/38/CEE, astfel cum a fost modificată ultima dată prin Directiva 94/68/CE
         Numărul omologării:
         Motivul prelungirii:
         Secțiunea I
         0.1.   Marca (numele societății constructoare):
         0.2.   Tipul și descrierea comercială generală:
         Modalitate de identificare a tipului, dacă acesta este marcat pe vehicul/componentă/entitate tehnică (2)
             (3)

         0.3.1.   Amplasarea acestui marcaj:
         0.4.   Categoria vehiculului (4):
         0.5.   Denumirea si adresa constructorului:
         0.7.   În cazul componentelor sau entităților tehnice, amplasarea și metoda utilizată la aplicarea mărcii de omologare CEE:
         0.8.   Numele și adresa (adresele) atelierului (atelierelor) de montaj:
         Secțiunea II
         1.   Informații suplimentare (dacă este cazul): a se vedea apendicele
         2.   Serviciul tehnic însărcinat cu efectuarea încercărilor:
         3.   Data procesului-verbal:
         4.   Numărul procesului-verbal:
         5.   Eventuale observații: a se vedea apendicele
         6.   Locul:
         7.   Data:
         8.   Semnătura:
         9.   Se anexează indexul dosarului de omologare înaintat autorității care efectuează omologarea, care poate fi obținut la cerere.

         Apendice
         la certificatul de omologare CEE nr. […]
         privind omologarea unui tip de vehicul în conformitate cu Directiva 78/318/CEE, astfel cum a fost modificată ultima dată prin Directiva […].
         1.   Informații suplimentare:
         1.1.   Ștergătorul de parbriz, număr de lame:

                     Spălător de parbriz

                                 —

                                 mod de funcționare:

                                 —

                                 marcă de omologare (dacă este cazul):

               5.   Observații:
         (de exemplu, valabil atât pentru vehiculele cu volan pe stânga, cât și pentru cele cu volan pe dreapta)

         ANEXA IX
         MODEL

                     —

                     omologarea (5)

                     —

                     prelungirea omologării (5)

                     —

                     neacordarea omologării (5)

                     —

                     retragerea omologării (5)

               unui tip de vehicul/componentă/entitate tehnică (5) în conformitate cu Directiva 78/318/CEE, astfel cum a fost modificată ultima dată prin Directiva 94/68/CE
         Numărul omologării:
         Motivul prelungirii:
         Secțiunea I
         0.1.   Marca (numele societății constructoare):
         0.2.   Tipul și descrierea comercială generală:
         Modalitate de identificare a tipului, dacă acesta este marcat pe vehicul/componentă/entitate tehnică (5)
             (6);
         0.3.1.   Amplasarea acestui marcaj:
         0.4.   Categoria vehiculului (7):
         0.5.   Denumirea si adresa constructorului:
         0.7.   În cazul componentelor sau entităților tehnice, amplasarea și metoda utilizată la aplicarea mărcii de omologare CEE:
         0.8.   Numele și adresa (adresele) atelierului (atelierelor) de montaj:
         Secțiunea II
         1.   Informații suplimentare (dacă este cazul): a se vedea apendicele
         2.   Serviciul tehnic însărcinat cu efectuarea încercărilor:
         3.   Data procesului-verbal:
         4.   Numărul procesului-verbal:
         5.   Eventuale observații: a se vedea apendicele
         6.   Locul:
         7.   Data:
         8.   Semnătura:
         9.   Se anexează indexul dosarului de omologare înaintat autorității care efectuează omologarea, care poate fi obținut la cerere.

         Apendice
         la certificatul de omologare CEE nr. […]
         privind omologarea unui tip de dispozitiv de spălare a parbrizului ca entitate tehnică în conformitate cu Directiva 78/318/CEE, astfel cum a fost modificată ultima dată prin Directiva 94/68/CE
         1.   Informații suplimentare:
         1.1.   Restricții de utilizare și condiții de montaj:
         5.   Observații:
      ”

      (1)  Numărul punctelor și notele de subsol utilizate în prezenta fișă descriptivă corespund celor care figurează în anexa I la Directiva 70/156/CEE.
   Punctele care nu sunt relevante în sensul prezentei directive au fost omise.

      (2)  A se șterge, după caz.

      (3)  Dacă modalitatea de identificare a tipului conține caractere nerelevante pentru descrierea tipurilor de vehicul, componentă sau entitate tehnică, care fac obiectul prezentei fișe descriptive/certificat de omologare, aceste caractere vor fi reprezentate în documentație cu simbolul «?» (de exemplu, ABC??123??).

      (4)  Astfel cum este aceasta definită în anexa II A la Directiva 70/156/CEE.

      (5)  A se șterge, după caz.

      (6)  Dacă modalitatea de identificare a tipului conține caractere nerelevante pentru descrierea tipurilor de vehicul, de componentă sau de entitate tehnică care fac obiectul prezentei fișe descriptive/certificat de omologare, aceste caractere vor fi reprezentate în documentație cu simbolul «?» (de exemplu, ABC??123??).

      (7)  Astfel cum este aceasta definită în anexa II A la Directiva 70/156/CEE.


title: Directiva 2009/95/CE a Comisiei din 31 iulie 2009 de modificare a Directivei 98/8/CE a Parlamentului European și a Consiliului în vederea includerii fosfurii de aluminiu care eliberează fosfină ca substanță activă în anexa I la directivă (Text cu relevanță pentru SEE)

text:
               1.8.2009

               RO

               Jurnalul Oficial al Uniunii Europene

               L 201/54

      DIRECTIVA 2009/95/CE A COMISIEI

   din 31 iulie 2009
   de modificare a Directivei 98/8/CE a Parlamentului European și a Consiliului în vederea includerii fosfurii de aluminiu care eliberează fosfină ca substanță activă în anexa I la directivă
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (1), în special articolul 16 alineatul (2) paragraful al doilea,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care urmează a fi evaluate, în vederea unei posibile includeri a acestora în anexa I, IA sau IB la Directiva 98/8/CE. Această listă include fosfura de aluminiu.

               (2)

               În temeiul Regulamentului (CE) nr. 1451/2007, fosfura de aluminiu a fost evaluată în conformitate cu articolul 11 alineatul (2) din Directiva 98/8/CE în vederea utilizării pentru tipul de produs 14, rodenticide, astfel cum este definit în anexa V la Directiva 98/8/CE.

               (3)

               Germania a fost desemnată ca stat membru raportor și a prezentat Comisiei, la 19 iulie 2006, raportul autorității competente, însoțit de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.

               (4)

               Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile acestei examinări au fost încorporate într-un raport de evaluare, în cadrul Comitetului permanent pentru produse biocide din 30 mai 2008.

               (5)

               Din analizele efectuate reiese că produsele biocide care conțin fosfură de aluminiu și sunt utilizate ca rodenticide pot să respecte cerințele prevăzute la articolul 5 din Directiva 98/8/CE. Prin urmare, este necesar să se includă fosfura de aluminiu în anexa I, în scopul de a garanta că autorizațiile pentru produsele biocide care conțin fosfură de aluminiu și sunt utilizate ca rodenticide pot fi acordate, modificate sau anulate în toate statele membre în conformitate cu articolul 16 alineatul (3) din Directiva 98/8/CE.

               (6)

               Nu toate utilizările potențiale au fost evaluate la nivelul Comunității. Prin urmare, este necesar ca statele membre să evalueze acele riscuri pentru sectoarele și grupele de populație care nu au fost abordate în mod reprezentativ în cadrul evaluării riscurilor la nivel comunitar și să se asigure, în momentul autorizării unui produs, că se iau toate măsurile adecvate sau se impun condiții specifice pentru a reduce riscurile identificate la un nivel acceptabil.

               (7)

               Ținând seama de concluziile raportului de evaluare, este necesar să se prevadă ca produsele care conțin fosfură de aluminiu și sunt utilizate ca rodenticide să fie autorizate numai pentru a fi folosite de profesioniști instruiți, în conformitate cu articolul 10 alineatul (2) punctul (i) litera (e) din Directiva 98/8/CE și să se aplice măsuri specifice de reducere a riscurilor la nivelul autorizării pentru produsele respective. Este necesar ca aceste măsuri să vizeze limitarea riscurilor de expunere, la un nivel acceptabil, a utilizatorilor și a animalelor nețintă la fosfura de aluminiu.

               (8)

               Este important ca dispozițiile prezentei directive să fie aplicate simultan în toate statele membre pentru asigurarea unui tratament egal pe piață al produselor biocide care conțin substanța activă fosfură de aluminiu, precum și pentru facilitarea funcționării corespunzătoare a pieței produselor biocide în general.

               (9)

               Este necesar să se prevadă un interval de timp rezonabil înainte de includerea unei substanțe active în anexa I, pentru a permite statelor membre și părților interesate să se pregătească în vederea respectării noilor cerințe și pentru a garanta că solicitanții care au pregătit un dosar pot să beneficieze pe deplin de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (10)

               După includere, este necesar să se acorde statelor membre un interval de timp rezonabil pentru a pune în aplicare articolul 16 alineatul (3) din Directiva 98/8/CE și, în special, pentru a acorda, modifica sau anula autorizații pentru produsele biocide incluse la tipul de produse 14, care conțin fosfură de aluminiu, pentru a garanta că acestea sunt conforme cu Directiva 98/8/CE.

               (11)

               Prin urmare, Directiva 98/8/CE trebuie modificată în consecință.

               (12)

               Comitetul permanent pentru produse biocide a fost consultat la 30 mai 2008 și a emis un aviz favorabil asupra proiectului de directivă a Comisiei de modificare a anexei I la Directiva 98/8/CE în vederea includerii fosfurii de aluminiu ca substanță activă. La 11 iunie 2008, Comisia a înaintat proiectul respectiv spre analiză Parlamentului European și Consiliului. Parlamentul European nu s-a opus proiectului de măsuri în termenul stabilit. Consiliul s-a opus adoptării de către Comisie, motivând că măsurile propuse depășesc competențele de executare prevăzute în Directiva 98/8/CE. În consecință, Comisia nu a adoptat proiectul de măsuri și a prezentat un proiect modificat al directivei în cauză Comitetului permanent pentru produse biocide. Acesta a fost consultat cu privire la proiectul respectiv la data de 20 februarie 2009.

               (13)

               Măsurile prevăzute de prezenta directivă sunt conforme cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 31 august 2010, actele cu putere de lege și actele administrative necesare pentru a se conforma prezentei directive.
   Statele membre aplică aceste acte începând cu 1 septembrie 2011.
   Atunci când statele membre adoptă actele menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 31 iulie 2009.

            Pentru Comisie

         Stavros DIMAS

            Membru al Comisiei

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      ANEXĂ
      Următoarea intrare „Nr. 20” se introduce în anexa I la Directiva 98/8/CE:

                     Nr.

                     Denumire comună

                     Denumire IUPAC
                     Numere de identificare

                     Puritatea minimă a substanței active din produsul biocid introdus pe piață

                     Data includerii

                     Termen limită pentru punerea în conformitate cu articolul 16 alineatul (3)
                     [exceptând produsele care conțin mai mult de o substanță activă, pentru care termenul limită de punere în conformitate cu articolul 16 alineatul (3) este cel prevăzut de ultima decizie de includere cu privire la substanțele active ale acestor produse]

                     Data expirării includerii

                     Tip de produs

                     Dispoziții specifice (1)

                     „20

                     Fosfură de aluminiu care eliberează fosfină

                     Fosfură de aluminiu
                     Nr. CE: 244-088-0
                     Nr. CAS: 20859-73-8

                     830 g/kg

                     1 septembrie 2011

                     31 august 2013

                     31 august 2021

                     14

                     În momentul examinării cererii de autorizare a unui produs, în conformitate cu articolul 5 și anexa VI, statele membre evaluează, atunci când sunt relevante pentru un anumit produs, acele grupe de populație care pot fi expuse la produsul respectiv și utilizările sau scenariile de expunere care nu au fost abordate în mod reprezentativ în evaluarea riscurilor la nivel comunitar.
                     În momentul acordării unei autorizări pentru un produs, statele membre evaluează riscurile și se asigură ulterior de faptul că au fost luate măsurile necesare sau că sunt impuse condiții specifice pentru a limita riscurile identificate.
                     Autorizările pentru produse pot fi acordate numai atunci când solicitările demonstrează că riscurile pot fi reduse la niveluri acceptabile. În mod special, produsele nu pot fi autorizate pentru o utilizare în interior, cu excepția cazului în care sunt furnizate date care să demonstreze că produsele vor respecta cerințele prevăzute la articolul 5 și în anexa VI, dacă este necesar, prin recurgerea la măsuri corespunzătoare de reducere a riscurilor.
                     Statele membre se asigură că autorizațiile respectă următoarele condiții:

                                 1.

                                 Produsele sunt vândute numai către profesioniști care au beneficiat de o instruire specifică și sunt utilizate numai de către aceștia din urmă.

                                 2.

                                 Având în vedere riscurile identificate pentru operatori, trebuie luate măsuri corespunzătoare de reducere a riscurilor. Acestea includ, printre altele, utilizarea unui echipament de protecție individual corespunzător, folosirea de aplicatoare și prezentarea produsului într-o formă concepută pentru a reduce expunerea operatorului la un nivel acceptabil.

                                 3.

                                 Având în vedere riscurile identificate pentru speciile de animale terestre nețintă, trebuie luate măsuri corespunzătoare de reducere a riscurilor. Acestea includ, printre altele, absența tratamentului pentru zonele în care sunt prezente mamifere de vizuină, altele decât speciile țintă.”

         (1)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe pagina de internet a Comisiei: http://ec.europa.eu/comm/environment/biocides/index.htm


title: Directiva Consiliului din 27 iulie 1976 privind apropierea legislațiilor statelor membre referitoare la dispozitivele de iluminare a plăcuței de înmatriculare spate a autovehiculelor și a remorcilor acestora

text:
               13/Volumul 03

               RO

               Jurnalul Ofícial al Uniunii Europene

               18

         31976L0760

               L 262/85

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 27 iulie 1976
   privind apropierea legislațiilor statelor membre referitoare la dispozitivele de iluminare a plăcuței de înmatriculare spate a autovehiculelor și a remorcilor acestora
   (76/760/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunități Economice Europene și, în special, articolul 100 al acestuia,
   având în vedere propunerea Comisiei,
   având în vedere avizul Adunării parlamentare (1),
   având în vedere avizul Comitetului Economic și Social (2),
   întrucât specificațiile tehnice pe care trebuie să le îndeplinească autovehiculele în temeiul legislațiilor naționale se referă, inter alia, la dispozitivele de iluminare a plăcuței de înmatriculare spate;
   întrucât aceste specificații diferă de la un stat membru la altul; întrucât de aici rezultă necesitatea ca aceleași specificații să fie adoptate de către toate statele membre, fie în completarea, fie în locul reglementărilor lor actuale, în special pentru a permite aplicarea, pentru fiecare tip de vehicul, a procedurii de omologare CEE de tip care face obiectul Directivei 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (3);
   întrucât, prin Directiva 76/756/CEE (4), Consiliul adoptă specificațiile comune privind instalarea dispozitivelor de iluminare și de semnalizare luminoasă a autovehiculelor și a remorcilor acestora;
   întrucât, printr-o procedură de omologare armonizată referitoare la dispozitivele de iluminare a plăcuței de înmatriculare spate, fiecare stat membru poate să constate respectarea specificațiilor comune de construcție și încercare și să informeze celelalte state membre despre constatarea efectuată prin trimiterea unei copii a certificatului de omologare stabilit pentru fiecare tip de dispozitiv de iluminare a plăcuței de înmatriculare spate; întrucât aplicarea unei mărci de omologare CEE pe toate dispozitivele construite în conformitate cu tipul omologat face inutil un control tehnic al acestor dispozitive în celelalte state membre;
   întrucât este necesar să se țină cont de anumite specificații tehnice adoptate de către Comisia Economică a ONU pentru Europa în Regulamentul său nr. 4 [„Dispoziții uniforme referitoare la omologarea dispozitivelor de iluminare a plăcuței de înmatriculare spate a autovehiculelor (cu excepția motocicletelor) și a remorcilor acestora” (5)], anexat la acordul din 20 martie 1958, privind adoptarea condițiilor uniforme de omologare și de recunoaștere reciprocă a omologării echipamentelor și pieselor autovehiculelor;
   întrucât apropierea legislațiilor naționale privind autovehiculele necesită o recunoaștere între statele membre a controalelor efectuate de către fiecare dintre ele pe baza unor specificații comune,
   ADOPTĂ PREZENTA DIRECTIVĂ:
   Articolul 1
   (1)   Fiecare stat membru acordă omologarea CEE oricărui tip dispozitiv de iluminare a plăcuței de înmatriculare spate, dacă acesta este conform specificațiilor de construcție și de încercare prevăzute în anexele 0, I, III și IV.
   (2)   Statul membru care a acordat omologarea CEE de tip ia măsurile necesare pentru a verifica, atât cât este necesar, conformitatea producției cu tipul omologat, după caz în colaborare cu autoritățile competente din celelalte state membre. Această supraveghere se limitează la verificări prin sondaj.
   Articolul 2
   Statele membre atribuie constructorului sau reprezentantului său autorizat o marcă de omologare CEE conformă modelelor prevăzute în anexa I, pentru fiecare tip de dispozitiv de iluminare a plăcuței de înmatriculare spate pe care îl omologhează în temeiul articolului 1.
   Statele membre iau toate măsurile necesare pentru a împiedica utilizarea mărcilor care pot genera confuzii între dispozitivele de iluminare a plăcuței de înmatriculare spate al căror tip a fost omologat în temeiul articolului 1 și alte dispozitive.
   Articolul 3
   (1)   Statele membre nu pot interzice introducerea pe piață a dispozitivelor de iluminare a plăcuței de înmatriculare spate din motive legate de construcția sau funcționarea lor, dacă acestea poartă marca de omologare CEE.
   (2)   Cu toate acestea, un stat membru poate interzice introducerea pe piață a dispozitivelor de iluminare a plăcuței de înmatriculare spate purtând marca de omologare CEE dar care, în mod sistematic, nu sunt conforme cu tipul omologat.
   Acest stat informează de îndată celelalte state membre și Comisia în legătură cu măsurile luate, precizând motivele deciziei sale.
   Articolul 4
   Autoritățile competente ale fiecărui stat membru transmit, în termen de o lună, autorităților competente din celelalte state membre, copii ale certificatelor de omologare de tip, al căror model este prevăzut în anexa II, emise pentru fiecare tip de dispozitiv de iluminare a plăcuței de înmatriculare omologat sau a cărui omologare a fost refuzată.
   Articolul 5
   (1)   Dacă statul membru care a acordat omologarea CEE de tip constată că mai multe dispozitive de iluminare a plăcuței de înmatriculare spate purtând aceeași marcă de omologare nu sunt conforme cu tipul pe care l-a omologat, acesta adoptă măsurile necesare pentru a asigura conformitatea producției cu tipul omologat. Autoritățile competente ale acestui stat le informează pe cele din celelalte state despre măsurile luate, care pot merge, în cazul în care neconformitatea este sistematică, până la retragerea omologării CEE de tip. Autoritățile menționate adoptă aceleași măsuri în cazul în care sunt informate de autoritățile competente dintr-un alt stat membru cu privire la o asemenea lipsă de conformitate.
   (2)   Autoritățile competente ale statelor membre se informează reciproc, în termen de o lună, despre retragerea unei omologări CEE acordate, precum și despre motivele care justifică această măsură.
   Articolul 6
   Orice decizie luată în temeiul dispozițiilor adoptate pentru punerea în aplicare a prezentei directive, prin care se refuză sau se retrage omologarea de tip ori se interzice introducerea pe piață sau utilizarea, trebuie să precizeze motivele pe care se întemeiază. Orice decizie se notifică părții interesate, cu arătarea căilor de atac de care aceasta dispune în conformitate cu legislația în vigoare în statele membre, precum și a termenelor în care acestea pot fi exercitate.
   Articolul 7
   Statele membre nu pot refuza acordarea omologării CEE de tip sau a omologării naționale unui vehicul din motive legate de dispozitivele de iluminare a plăcuței de înmatriculare spate, dacă acestea poartă marca de omologare CEE și sunt montate în conformitate cu specificațiile prevăzute de Directiva 76/756/CEE.
   Articolul 8
   Statele membre nu pot refuza sau interzice vânzarea, înmatricularea, introducerea în circulație sau utilizarea unui vehicul din motive legate de dispozitivele de iluminare a plăcuței de înmatriculare spate, dacă acestea poartă marca de omologare CEE și sunt montate în conformitate cu specificațiile prevăzute de Directiva 76/756/CEE.
   Articolul 9
   În sensul prezentei directive, prin „vehicul” se înțelege orice autovehicul destinat circulației rutiere, cu sau fără caroserie, având cel puțin patru roți și o viteză maximă constructivă mai mare de 25 km/h, precum și remorcile acestuia, cu excepția vehiculelor care se deplasează pe șine, a tractoarelor și mașinilor agricole și a mașinilor pentru lucrări publice.
   Articolul 10
   Modificările necesare pentru adaptarea specificațiilor din anexe la progresul tehnic se adoptă în conformitate cu procedura prevăzută la articolul 13 din Directiva 70/156/CEE.
   Articolul 11
   (1)   Statele membre adoptă și publică, până la 1 iulie 1977, dispozițiile necesare pentru a se conforma prezentei directive și informează de îndată Comisia despre aceasta. Ele aplică aceste dispoziții începând cel mai târziu cu 1 octombrie 1977.
   (2)   De asemenea, de la notificarea prezentei directive, statele membre asigură informarea Comisiei, în timp util pentru ca aceasta să își prezinte observațiile, cu privire la orice proiect de act cu putere de lege sau de act administrativ pe care intenționează să îl adopte în domeniul reglementat prin prezenta directivă.
   Articolul 12
   Prezenta directivă se adresează statelor membre.

      Adoptată la Bruxelles, 27 iulie 1976.

            Pentru Consiliu

            Președintele

         M. van der STOEL

      (1)  JO C 76, 7.4.1975, p. 37.

      (2)  JO C 248, 29.10.1975, p. 23.

      (3)  JO L 42, 23.2.1970, p. 1.

      (4)  JO L 262, 27.9.1976, p. 1.

      (5)  Documentul Comisiei Economice pentru Europa E/CEE/324, Addendum 3, Modificarea 1 din 29 octombrie 1975.
   Lista anexelor

                  Anexa 0
                   (1)

                           –

                           Definiție, specificații generale, culoarea luminii emise, unghiul de incidență al luminii emise, metoda de măsurare, caracteristici fotometrice, conformitatea producției

                  Anexa I

                           –

                           Cerințe de omologare CEE și de marcaj

                                       —

                                       Apendice: exemplu de marcă de omologare CEE

                  Anexa II

                           –

                           Model de certificat de omologare CEE

                  Anexa III
                   (1)

                           –

                           Puncte de măsură pentru încercare

                  Anexa IV
                   (1)

                           –

                           Câmpul minim de vizibilitate al suprafeței ce urmează a fi iluminată

      (1)  Condițiile tehnice ale acestei anexe sunt asemănătoare celor din Regulamentul nr. 4 al Comisiei Economice pentru Europa a ONU; în special subpunctele sunt aceleași. De aceea, dacă un punct din Regulamentul nr. 4 nu are corespondent în prezenta directivă, numărul său este indicat cu titlu de referință între paranteze.
   ANEXA 0
   DEFINIȚIE, SPECIFICAȚII GENERALE, CULOAREA LUMINII EMISE, UNGHIUL DE INCIDENȚĂ AL LUMINII EMISE, METODA DE MĂSURARE, CARACTERISTICILE FOTOMETRICE, CONFORMITATEA PRODUCȚIEI
   1.   DEFINIȚIE
   1.1.   Dispozitiv de iluminare a plăcuței de înmatriculare spate
   Prin „dispozitiv de iluminare a plăcuței de înmatriculare spate” se înțelege dispozitivul folosit pentru iluminarea amplasamentului destinat plăcuței de înmatriculare spate; el poate fi compus din diferite elemente optice.
   5.   SPECIFICAȚII GENERALE
   Fiecare eșantion trebuie să îndeplinească specificațiile de iluminare indicate la punctul 9 (1).
   Construcția dispozitivului de iluminare trebuie să fie de așa natură încât suprafața ce urmează a fi iluminată să rămână vizibilă din spate pe toată suprafața sa în câmpul definit prin schema din anexa IV.
   Toate măsurătorile se efectuează reglând lampa sau lămpile dispozitivului de iluminare la fluxul luminos minim indicat pentru tensiunea de încercare prin norma prevăzută pentru lampa sau lămpile dispozitivului.
   6.   CULOAREA LUMINII EMISE
   Culoarea luminii emise de către lampa dispozitivului de iluminare trebuie să fie albă dar suficient de neutră pentru a nu modifica sensibil culoarea plăcuței de înmatriculare.
   7.   UNGHUL DE INCIDENȚĂ AL LUMINII EMISE
   Constructorul dispozitivului de iluminare fixează poziția de montare a acestui dispozitiv în raport cu amplasamentul destinat plăcuței de înmatriculare: acest dispozitiv trebuie să ocupe o poziție astfel încât în nici unul din punctele suprafeței de iluminat, unghiul de incidență al luminii pe suprafața plăcuței să nu fie mai mare de 82°, acest unghi fiind măsurat în raport cu extremitatea plajei de iluminare a dispozitivului cea mai îndepărtată de suprafața plăcuței. Atunci când un dispozitiv posedă mai multe lămpi, această cerință nu se aplică decât părții de plăcuță destinată să fie iluminată de către lampa corespunzătoare.
   Dispozitivul trebuie să fie conceput astfel încât nici o rază de lumină să nu fie îndreptată direct spre spate, cu excepția razelor de lumină roșie în cazul în care dispozitivul este combinat sau grupat cu o lampa spate.
   8.   METODĂ DE MĂSURĂ
   Luminanțele se măsoară pe o foaie de hârtie sugativă albă mată, având un factor minim de reflexie difuză de cel puțin 70 % și dimensiuni egale cu cele ale plăcuței de înmatriculare și care este plasată pe locul pe care îl va ocupa în mod normal placa la 2 mm în fața suportului său.
   Luminanțele se măsoară perpendicular pe suprafața hârtiei în punctele a căror poziție este indicată în anexa III, în funcție de destinația dispozitivului, fiecare punct reprezentând o zonă circulară de 25 mm diametru.
   9.   CARACTERISTICI FOTOMETRICE
   Luminanța B trebuie să fie cel puțin egală cu 2,5 cd/m2 în fiecare din punctele de măsură definite în anexa III.
   Gradientul de luminanță între valorile B1 și B2, măsurate în două puncte oarecare 1 și 2 alese dintre punctele menționate mai sus, nu poate depăși 2 × B0/cm, B0 fiind luminanța minimă măsurată în diferite puncte de măsură, adică:

   10.   CONFORMITATEA PRODUCȚIEI
   Orice dispozitiv de iluminare a plăcuței de înmatriculare spate care poartă o marcă de omologare CEE trebuie să fie conform tipului omologat.
   Pentru un dispozitiv oarecare extras din producția de serie, luminanța B nu poate fi mai mică de 2 cd/m2și în formula gradientului, factorul 2 poate fi înlocuit cu 3.

      (1)  Aceste specificații permit asigurarea unei bune vizibilități a numărului de înmatriculare atunci când, pe vehicul, înclinarea numărului nu depășește 30o de o parte și alta a verticalei.
   ANEXA I
   CONDIȚII DE OMOLOGARE CEE ȘI DE MARCAJ
   1.   CEREREA DE OMOLOGARE CEE
   1.1.   Cererea de omologare CEE se prezintă de către deținătorul mărcii de fabrică sau comerciale sau de reprezentantul său autorizat.
   Pentru fiecare tip de dispozitiv de iluminare a plăcuței de înmatriculare spate cererea este însoțită:

               1.2.1.

               de indicația care precizează dacă dispozitivul de iluminare este prevăzut pentru un amplasament pe lungime (520 × 120 mm), un amplasament pe înălțime (340 × 240 mm) sau atât pentru un amplasament pe lungime, cât și un amplasament pe înălțime;

               1.2.2.

               de o descriere tehnică succintă care precizează mai ales tipul și puterea lămpii sau lămpilor cu incandescență prevăzute de către constructor;

               1.2.3.

               de desene, în trei exemplare, suficient de detaliate pentru a permite identificarea tipului și indicând poziția geometrică de montaj a dispozitivului de iluminare în raport cu suprafața pe care se va amplasa placa de înmatriculare, precum și contururile zonei care urmează a fi iluminată;

               1.2.4.

               de două eșantioane, dotate cu lampa sau lămpile prevăzute.

         2.   INSCRIPȚIONĂRI
   2.1.   Eșantioanele unui tip de dispozitiv de iluminare a plăcuței de înmatriculare spate prezentate la omologarea CEE trebuie să poarte marca de fabricație sau de comerț a solicitantului care trebuie să fie net lizibilă și indelebilă.
   2.2.   Fiecare dispozitiv trebuie să prezinte, atât pe lentila, cât și pe corpul lămpii, un amplasament destul de mare pentru marca de omologare CEE; acest amplasament trebuie să fie indicat pe desenele menționate la punctul 1.2.3.
   3.   OMOLOGAREA CEE DE TIP
   3.1.   Atunci când toate eșantioanele prezentate conform punctului 1 îndeplinesc condițiile din anexa 0 punctele 5, 6, 7, 8 și 9, se acordă omologarea CEE de tip și se atribuie un număr de omologare.
   3.2.   Acest număr nu se mai atribuie nici unui alt tip de dispozitiv de iluminare a plăcuței de înmatriculare spate.
   3.3.   Atunci când omologarea CEE de tip este cerută pentru un tip de dispozitiv de iluminare și de semnalizare luminoasă conținând un dispozitiv de iluminare a plăcuței de înmatriculare spate și alte lămpi, se poate acorda o marcă de omologare CEE unică cu condiția ca dispozitivul de iluminare a plăcuței de înmatriculare spate să corespundă specificațiilor prezentei directive și ca fiecare din celelalte lămpi care fac parte din tipul de dispozitiv de iluminare și de semnalizare luminoasă pentru care s-a cerut omologarea CEE de tip să corespundă directivei particulare care îi este aplicabilă.
   4.   MARCAJUL
   4.1.   Orice dispozitiv de iluminare a plăcuței de înmatriculare spate conform unui tip omologat conform prezentei directive trebuie să poarte o marcă de omologare CEE.
   4.2.   Această marcă este compusă dintr-un dreptunghi în interiorul căruia este plasată litera „e” minusculă, urmată de numărul sau grupul de litere distinctive ale statului membru care a atribuit omologarea:

               1

               pentru Germania,

               2

               pentru Franța,

               3

               pentru Italia,

               4

               pentru Țările de Jos,

               6

               pentru Belgia,

               11

               pentru Regatul Unit,

               13

               pentru Luxemburg,

               DK

               pentru Danemarca,

               IRL

               pentru Irlanda

         și dintr-un număr de omologare CEE care corespunde numărului certificatului de omologare CEE stabilit pentru tipul respectiv de dispozitiv de iluminare.
   4.3.   Numărul de omologare CEE trebuie să fie plasat în apropierea dreptunghiului circumscris literei „e” într-o poziție oarecare față de acesta.
   4.4.   Marca de omologare CEE trebuie să fie aplicată pe geam sau pe unul din geamuri, în așa fel încât să fie lizibilă și indelebilă, chiar dacă dispozitivele de iluminare a plăcuței de înmatriculare spate sunt montate pe vehicul.
   4.5.   În apendice se dă un exemplu de marcă de omologare CEE.
   4.6.   În cazul atribuirii unui număr de omologare CEE unic prevăzut la punctul 3.3 pentru un tip de dispozitiv de iluminare și de semnalizare luminoasă conținând un dispozitiv de iluminare a plăcuței de înmatriculare spate precum și alte lămpi, poate fi aplicată o singură marcă de omologare CEE, conținând:

               —

               un dreptunghi în interiorul căruia este plasată litera „e”, urmată de numărul sau de grupul de litere distinctive ale statului membru care a efectuat omologarea;

               —

               un număr de omologare CEE;

               —

               simbolurile adiționale prevăzute în diferitele directive conform cărora s-a făcut omologarea CEE.

         4.7.   Dimensiunile diferitelor elemente ale acestei mărci nu trebuie să fie inferioare celor mai mari dimensiuni minime recomandate pentru marcajele individuale prin directivele conform cărora s-a făcut omologarea CEE.
   ANEXA II
   MODEL DE CERTIFICAT DE OMOLOGARE CEE
   [Format maxim: A4 (210 × 297 mm)]

   ANEXA III
   PUNCTE DE MĂSURĂ PENTRU ÎNCERCĂRI

               (a)

               Dispozitive destinate iluminării unui amplasament pe înălțime (340 × 240 mm)

               (b)

               Dispozitive destinate iluminării unui amplasament pe lungime (520 × 120 mm)

               a = 25 mm

               b = 95 mm

               c = 100 mm

               d = 90 mm

               e = 70 mm

      Notă In cazul dispozitivelor destinate să ilumineze atât un amplasament pe înălțime, cât și un amplasament pe lungime, punctele de măsură sunt cele rezultând din combinarea celor două figuri de mai sus, în conformitate cu conturul indicat de către fabricant sau constructor. Totodată, în cazul în care două puncte de măsură sunt distanțate la mai puțin de 30 mm, se reține un singur punct.
   ANEXA IV
   CÂMPUL MINIM DE VIZIBILITATE AL SUPRAFEȚEI DESTINATE SĂ FIE ILUMINATĂ